شەفەق نيوز/ سێ دۊیەت بۊینە هەسارە لەبان سۆشیال میدیا لە ئەمریکا،  ئەوەیش لە ئاشکراکردن گەنجیگ ک پەیمان و پەیوەندی دووسی وەگەردیان وە جیاجیا کردگە.
یەکیگ لە دۊیەتەیلە باس کەێد ک خوەی گومان وە کوڕەگە داشتگە، ک پەیوەندی وەگەرد دۊیەتیگ تر دیرێد، و پەیمان دڵداریی وەگەردی دروکانیە، تا چگە بندروس ئەو پەیوەندیە، و تۊێەنست شمارەی تەلەفۆن ئەو دۊیەتەگە پەیا بکەێد.
یەکەم دۊیەتەگە، پەیوەندی وەرد دۊیەتە دۊیەمەگە کرد، و کەم کەم زانستن ک دۊیەتیگ سێەمیش هەس ک خود گەنجەگە پەیوەندی وەگەردیان دیرێد.
هەردوگ دۊیەتەگە رەسینە بندروس پەیوەندی دووس دروکانییان وەگەرد سێیەمین دۊیەت. 
وەیەکەو هەرسگ دۊیەتەگە واز لەو کوڕ درووزنە هاوردنخ و ئیسە وەرد یەکەو کار و بەڕنامە ئەنجام دەن.
